This Is America

This Is America הוא סינגל שהוקלט על ידי הראפר האמריקאי דונלד גלובר, תחת שם הבמה המוזיקלי שלו צ'ילדיש גמבינו. השיר יצא לאור ב-5 במאי 2018, על ידי חברות התקליטים mcDJ ו-RCA רקורדס. השיר נכתב על ידי גלובר, הולחן על ידיו בשיתוף לודוויג גורנסון והראפר יאנג ת'אג, שגם מבצע קולות רקע בשיר, והופק על ידי גלובר וגורנסון. בשיר מופיעים קולות רקע של הראפרים יאנג ת'אג, סלים ג'קסמי מריי סרמרד, בלוקבוי JB (אנ'), קוואבו ממיגוס ו-21 סבאג'. השיר עוסק בסוגיית אלימות הנשק בארצות הברית ובשיעור הגבוה של הירי ההמוני במדינה, לצד נושאים חברתיים אחרים, בהם גזענות ואפליה. לשיר וידאו קליפ שבוים על ידי הירו מוראי (אנ'), ששיתף פעולה עם גלובר פעמים רבות קודם לכן. השיר היה לשיר ה-31 שהגיע היישר אל המקום הראשון במצעד הבילבורד הוט 100, ובכך הפך לשירו הראשון של גלובר שהגיע לעשירייה הפותחת במצעד. השיר הגיע גם לצמרת המצעדים באוסטרליה, קנדה וניו זילנד. השיר הועמד לארבע הקטגוריות בטקס פרסי גראמי ה-61: הקלטת השנה, שיר השנה, ביצוע הראפ/שירה הטוב ביותר והווידאו קליפ הטוב ביותר, תוך שזכה בקטגוריות הקלטת השנה ושיר השנה, ובכך הפך גמבינו לאמן ההיפ הופ הראשון שזכה בקטגוריות אלו, והשיר היה שיר הראפ הראשון שזכה בפרסים אלו. השיר כולל מקהלה בסגנון גוספל וקולות רקע של ראפרים אמריקאים שונים: יאנג ת'אג, 21 סבאג', בלוקבוי JB (אנ'), סלים ג'קסמי מריי סרמרד וקוואבו ממיגוס. המילים עוסקות בעיקר בתרבות האפרו-אמריקאית בארצות הברית ובאלימות נשק במדינה. השיר נוגע גם לנושא אלימות משטרתית והתנהגות בלתי הולמת. סטיבן קיארס מפיצ'פורק תיאר את השיר כשיר המייצג את "החבל הדק של להיות שחור". כלי תקשורת דיווחו כי מאזינים שונים האשימו את גמבינו בגנבה ספרותית והצביעו על הדמיון בין השיר ל-"American Pharaoh" של ג'ייס הארלי. מ-CBS News נמסר, "השירים בעלי צליל דומה, ומשתפות נושאים דומים במילים". ג'ייס הארלי עצמו הצהיר כי הוא מרגיש שהשיר מושפע משירו, אך אין לו בעיה עם זה. מנהלו של גלובר, פאם רוטשטיין, הכחיש את הטענות. הווידאו קליפ של השיר בוים על ידי הירו מוראי (אנ') ופורסם בערוץ היוטיוב של גמבינו, במקביל לביצוע של גמבינו לשיר בתוכנית סאטרדיי נייט לייב. הקליפ צבר כ-12.9 מיליון צפיות תוך 24 שעות, ונכון לפברואר 2024, הוא עומד על כ-907 מיליון צפיות. בראיון לניו יורק טיימס, אמר מוראי כי הקליפ הוא "תגובה למה שקורה בעולם". לדברי מוראי, הקליפ נוצר בהשראת הסרטים אמא! ועיר האלוהים. הקליפ היה נושא לממים אינטרנטים רבים, כשהבולט מביניהם היה החלפת אודיו הקליפ, כך שנראה שגמבינו רוקד לצלילי שיר אחר. השיר הגיע היישר אל המקום הראשון במצעד הבילבורד הוט 100, ובכך הפך לשיר ה-31 שעשה זאת. בשבוע הראשון לצאתו, צבר השיר כ-78,000 מכירות דיגיטליות ו-65.3 מיליון הזרמות בארצות הברית בלבד. גמבינו הוא השחקן זוכה פרס אמי השני ששירו הגיע למקום הראשון במעצד זה, לאחר ג'סטין טימברלייק, שעשה זאת עם "Can't Stop the Feeling!". השיר הגיע גם לצמרת מצעדי אוסטרליה, קנדה וניו זילנד. This Is America, במסד הנתונים הקולנועיים IMDb (באנגלית) This Is America, באתר סאונדקלאוד (באנגלית) מידע על היצירה "This Is America" באתר מיוזיק בריינז מידע על הסינגל "This Is America" באתר מיוזיק בריינז סרטון השיר "This Is America" באתר יוטיוב Here Are the Rappers Who Contributed to Childish Gambino's "This Is America", Complex (באנגלית) Martha Tesema, Donald Glover tackles gun violence in powerful video for 'This Is America,' his new single, Mashable (באנגלית) 'This Is America' seals Glover's rep as protest artist, AP NEWS, ‏2018-05-09 Lisa Respers France CNN, 'This Is America': The Childish Gambino video explained, CNN Listen to “This Is America” by Childish Gambino (באנגלית), נבדק ב-2020-10-13 Matthew Strauss, Childish Gambino Collaborator Denies “This Is America” Plagiarism Allegations, Pitchfork (באנגלית) Kai MillerPublished: June 25, 2018, Childish Gambino Accused of Ripping Song for "This Is America" - XXL, XXL Mag (באנגלית) Park, Andryea, Childish Gambino's manager denies accusation of plagiarism over "This is America", CBS News, ‏June 26, 2018 Childish Gambino's "This Is America" Clocks 55 Million Views In Just Four Days, www.tubefilter.com Childish Gambino - This Is America (Official Video), סרטון באתר יוטיוב (אורך: 4:04) Coscarelli, Joe (2018-05-10). "Hiro Murai on the 'Atlanta' Finale and 'This Is America' Video (Published 2018)". The New York Times (באנגלית אמריקאית). ISSN 0362-4331. נבדק ב-2020-10-13. Adam Rosenberg, You can't shut down 'This Is America' memes. That's what 'This Is America' is about., Mashable (באנגלית) Childish Gambino's "This is America" x "Call Me Maybe" Mashup, Highsnobiety, ‏2018-05-14 (באנגלית) Childish Gambino's 'This Is America' Blasts in at No. 1 on Billboard Hot 100, Billboard (באנגלית) Childish Gambino Releases New Song And Video "This Is America", RCA Records (באנגלית) Childish Gambino Makes His Triumphant Return with "This Is America," "Saturday", pastemagazine.com, ‏2018-05-06 (באנגלית) Top 40 Rhythmic Future Releases | R&B Song and Hip-Hop Music Release Dates | ..., All Access (באנגלית)